Virallinen lehti nro C 174 , 08/06/1998 s. 0037



KIRJALLINEN KYSYMYS E-3299/97 komissiolle esittäjä(t): Angela Sierra González (GUE/NGL) (20. lokakuuta 1997) Aihe: Ranskan ja Japanin väliset plutoniumkuljetukset Tiedotusvälineiden äskettäisten tietojen mukaan joulukuusta lähtien monet erittäin vaaralliset alukset, jotka kuljettavat käsitellystä radioaktiivisesta jätteestä peräsin olevaa plutoniumia, liikennöivät useita eri reittejä Ranskan ja Japanin välillä. Nämä reitit kulkevat monien jäsenvaltioiden aluevesien läpi ja monet jäsenvaltiot ja kolmannet maat ovat vastustaneet niitä. Espanjan osalta reitit kulkevat Galician ja Kanarian saarten vesien lähistöllä. Monien asiantuntijoiden mukaan tällaisen aluksen onnettomuudella ja siitä johtuvalla plutoniumvuodolla voi olla traagiset seuraukset meren ympäristölle. Onko komissio tietoinen tästä tilanteesta? Katsooko komissio, että plutoniumin vaarallinen kuljetus on sallittavaa meriympäristön turvallisuus ja ennen kaikkea rannikolle sijoittuneet asutukset huomioon ottaen? Onko komissio tietoinen 3. helmikuuta 1992 annetun direktiivin 92/3/EURATOM ((EYVL L 35, 12.2.1992, s. 24. )), joka koskee yhteisöön tai yhteisöstä tulevien tai ulkopuolelle menevien radioaktiivisien jätteiden seurantaa ja valvontaa, noudattamisesta erityisesti mitä tulee kuljetusvaltuutuksiin yhteisön eri maiden läpi ja turvallisuuteen? Tietääkö komissio, noudatetaanko mainitun kuljetuksen yhteydessä Euroopan parlamentin 6. heinäkuuta 1988 antamaa päätöslauselmaa, joka koskee tutkintakomitean tuloksia ydinmateriaalin käsittelystä ja kuljetuksesta? Mihin toimenpiteisiin komissio aikoo ryhtyä jätteiden merellä tapahtuvan kuljetuksen olosuhteiden tarkastamiseksi? Katsooko komissio, että tällaiset kuljetukset olisi lopetettava? Komission jäsenen Christos Papoutsisin komission puolesta antama vastaus (21. tammikuuta 1998) Vaarallisten aineiden kansainvälisen merenkulkualan kuljetussäännöstön (IMDG-koodi) ((IMDG: koodi, jonka luokka 7 (radioaktiiviset aineet) liittyy vaatimuksiin, jotka sisältyvät IAEA:n neuvoa-antaviin määräyksiin radioaktiivisten aineiden turvallisesta kuljetuksesta (¨Regulations for the Safe Transport of Radioactive Material¨, Safety Series No 6, vuoden 1985 laitos (sellaisena kun se on muutettuna vuonna 1990)). )) ja Kansainvälisen merenkulkujärjestön (IMO) säteilytettyjä ydinpolttoaineita koskevan säännöstön (INF-koodi) ((IMO:n päätöslauselma A.748(18) ¨Aluksissa tynnyreissä kuljetettavan säteilytetyn polttoaineen, plutoniumin ja erittäin radioaktiivisten jätteiden kuljetusta koskeva säännöstö¨. )) mukaisesti laivatun plutoniumin kuljetuksessa käytettävien pakkausten nykyisen turvallisuustason ansiosta ei laivareiteille ole yleensä asetettu erityisiä turvallisuussyistä johtuvia rajoituksia. Sitä vastoin on tärkeää muistaa, että jäsenvaltioilla on kansainvälisten sopimusten perusteella yksinomainen valta valvoa fyysisen suojelun tasoa, laivareitit mukaan lukien, sikäli kuin kyseessä on ydinpolttoaineiden kuljetus yhteisön alueella, sekä oikeus tehdä erityisiä sopimuksia yhteisön ulkopuolelle suuntautuvista kuljetuksista. Direktiivin 93/75/ETY ((EYVL L 247, 5.10.1993. Direktiiviä muutetaan niin, että siihen sisällytetään IMO:n säteilytettyjä ydinpolttoaineita koskevassa säännöstössä (INF-koodi) mainitut radioaktiiviset aineet. )) mukaan jäsenvaltion alueella tai yhteisön ulkopuolella sijaitsevasta satamasta poistuvan ja jäsenvaltion satamaan matkalla olevan vaarallisia tai ympäristöä pilaavia aineita, ydinpolttoaineet mukaan lukien, kuljettavan aluksen liikenteenharjoittajan on ilmoitettava toimivaltaiselle viranomaiselle erinäisiä tietoja, erityisesti aluksen suunniteltu reitti. Menettelyn tarkoituksena on parantaa kansallisten viranomaisten tiedonsaantia sellaisen merenkulkuonnettomuuden sattuessa, johon liittyy aluksen kuljettamia vaarallisia aineita. Komissio on myös ehdottanut joulukuussa 1993 antamassaan niin sanotussa Eurorep-direktiivissä ((EYVL C 22, 26.1.1994. )), että direktiivin 93/75/ETY nojalla perustettua järjestelmää täydennettäisiin kattavammalla ilmoitusjärjestelmällä, joka koskisi jäsenvaltioiden rannikolla purjehtivia aluksia. Suunnitelmien mukaan komissio ei kuitenkaan olisi mukana ilmoitusjärjestelmässä. On otettava myös huomioon, että mahdollisesti jälleenkäsiteltävää käytettyä ydinpolttoainetta ja jälleenkäsittelyn tuloksena saatavaa plutoniumia ei katsota jätteeksi, eikä niihin näin ollen sovelleta parlamentin jäsenen mainitsemaa 3. helmikuuta 1992 annettua neuvoston direktiiviä 92/3/Euratom. Kyseistä direktiiviä sovelletaan kuitenkin jälleenkäsittelyn aikana syntyvään jätteeseen.